7763c53d0c2ad12cc31ebfece6b9602f

 Hej  jeg har fået vide hele mit liv jeg ser tynd. Min mor siger at jeg ser  lige såden ud som jeg skal se ud. jeg er bange for at klæde om når vi har gymnastik og jeg synes bare ikke det er rigtig fedt at blive kigget på når jeg tager mit tøj af. 
Min krop
========


ungzone.dk
2019.43

Hej du,

  
Jeg har fået det helt samme at vide hele mit liv, så jeg forstår godt hvor frustrerende det er. Da jeg var yngre, spurgte folk om jeg havde anoreksi og kaldte mig stankelben. Det er aldrig sjovt at få den slags at vide og kan virkelig være hårdt. Din mor siger, at du ser lige præcis sådan ud, som du skal og det er faktisk sandt. Jeg ved godt, at det kan være svært at tro på og ikke helt til at forstå, men det er sandheden. Vi ser alle sammen forskellige ud og der er intet galt med at være tynd eller tyk. Især i din alder er kroppen stadig ved at udvikle sig, og du kommer ikke nødvendigvis til at se sådan ud, når du bliver ældre. Du skal bare huske på, at andre også har deres usikkerhed og har travlt med at tænke på dem selv og ikke dig. Så når du står til gymnastik og føler dig usikker, så har andre det på præcis samme måde. Nogle føler måske, at deres bryster er for store, at de har for meget fedt på maven eller lignende. Vi går med forskellige ting, som vi må lære at leve med. Derfor synes jeg, at du skal huske at fortælle dig selv, at du er smuk som du er - for det er du! Jeg håber, at du kan prøve at vende dit tankesæt, så du kun tænker flere gode ting om dig selv, og jeg håber, at du kunne bruge mit svar til noget.  
  
- Benedicte

 